Abu Lahab |
Tag Archives: Abu Lahab
Frans Couwenbergh augustus 7, 2016 Geen reacties op 13 D. BEGIN ISLAM (VERVOLG)
Frans Couwenbergh juni 1, 2016 Geen reacties op 13-B . BEGIN ISLAM (VERVOLG) Sissie-man | SkalkSkryf
« Donkermaan – Dinsdag 13 April 2010
In die land van Oz »
April 18, 2010 deur Louwie Na hierdie naweek moet ek dan maar onbeskaamd erken, ek is `n sissie. Maar ek het darem eers probeer om, soos oom Angus ons beveel het, my man te staan. Ek het vir my vrou gaan sê, kyk, oom Angus sê dit staan in die Bybel, die man is die hoof van die huis en van vandag af is ek die baas in hierdie huis en basta. Toe sê sy vir my kom uit daar onder die bed jou klein hel en kom sê dit hier vir my waar ek in jou leunstoel met jou pantoffels aan sit en TV kyk. En bring sommer vir my jou gunston sigarette en een van jou biere daar uit die yskas saam en moet nie die besem vergeet nie want ek wil jou bliksem.
Nou moet ek moet nog net besluit of ek met my blou gekneusde lyf as sissie by die “Green Skin Initiative” gaan aansluit. Die ouens klink nie vir my te testosteroon gedrewe nie, my vrou behoort dus nie eksepsie te neem nie en oom Angus sal nie weet nie want hy gaan glo nie weer die Mighty men ding doen nie. (dalk het sy vrou ook nou besluit genoeg is genoeg?). Solank die groen mannetjies net nie verwag dat ek, om my vredeliewendheid te toon, vir Gareth Cliff of Malema moet gaan soen nie. Die grootbek Jeremy Mansfield kan dit maar gaan doen.
Ek wonder nou net wat oom Angus daarvan dink dat twee vroue dit uitspook om die Survivor titel nadat hulle al die mans van die eiland afgeboender het. Ek vermoed Angus is bang vir vrouens. Na die ondervinding met Ma en die besemstok neem ek hom nie kwalik nie.
Ek wonder ook of oom Angus vir Terre’Blanche as `n Mighty Man beskou het? Hy was tog die versinnebeelding van manlikheid vir baie Afrikaanse mans, en hy het sy Bybel geken so goed as Angus self. Miskien het sy gedigte skrywery teen hom getel by Angus. Die gat in die rooi onderbroek by Janie Allen sou nog in sy guns getel het, maar `n MAN doen nie gediggies nie.
Posted in Louwie | Tagged Oom Angus, Siisie-man, Terre'Blanche | 24 Kommentaar	24 Responses
op April 18, 2010 at 8:45 nm ekisanna
Ek dog nog al die jare dit was ‘n GROEN onderbroek :lol:. Weet jy Louwie, my ma was beslis nog een van daardie onderdanige vroue en glo my, sy was een van die gelukkigste vrouens wat ek ooit in my lewe geken het. Ek moet darem bysê, my pa het die grond waarop sy geloop het aanbid. Hulle rolle was so duidelik afgebaken. Sy was verantwoordelik vir ons, die kinders, se versorging en hy het die middele voorsien. Sy was verantwoordelik vir alles in die huis en hy was verantwoordelik vir alles buite die huis (behalwe haar blomtuin – daar was sy koning en Outa Arrie die kroonprins). Sy het nooit gewerk nie en ons het nooit geld gehad vir luukshede nie, maar dit het niemand gepla nie, want ons het alles gehad wat ons nodig gehad het. Miskien moet ons ‘n slag dieper luister na wat Oom Angus sê.
op April 18, 2010 at 10:26 nm George Maru
op April 19, 2010 at 6:55 vm Nadenker
Ha ha! Die testosteroon-gevulde-navolging-van-Jesus is ook vir my ‘n misterie. Wat kry mans by Angus wat hulle nie by ander plekke kan kry nie? ‘n Gevoel van meerderwaardigheid? Hoe dit ookal sy, ek moet erken – ek is ook ‘n sissie. Kom ons stig ‘n sissie broeder genootskap of so iets …
op April 19, 2010 at 8:50 vm demoerin
Ek dink tannie Anghus het nou haar voet neergesit sodat hulle bietjie saam van die geldjies kan spandeer wat hulle uit sy konferensies gemaak het…. jy het darem seker ‘n paar jaar nodig vir ‘n paar miljoen.
Elk geval, ek kan nie sien dat hy enigsins iets anders sê as wat die Susterkerke al 30 jaar terug ophou preek het nie ( en ek gaan definitief nie myself deur 399,000 ander mans laat vertrap om dit te hoor nie).
Maar nou ja, as hierdie ouens voel hulle kry iets daaruit, good for them… ek het die rugby met ‘n bier in die hand op my rusbank net soveel geniet.
op April 19, 2010 at 12:26 nm bloedbek
Miskien is hierdie inskrywing net weereens ‘n bewys van die tyd waarin ons leef. Manne wat so beinvloed is deur die media en hedendaagse manier van wat reg is volgens wereldse mening, dat die man se rol so vervaag het en die man se verantwoordelikheid so verwater het dat dit makliker is om daaroor te spot as om stil te sit vir ‘n oomblik en werklik te dink oor waaroor dit nou eintlik gaan. Wat oom Angus se is waar, of ons dit wil erken of nie.
ekisanna – gelukkig is geld nie al waaroor die lewe gaan nie. Die media skep die indruk dat materialisme ‘n maatstaf van geluk is… Nadenker – dis beter om stil te bly as om kommentaar te lewer oor iets waarvan jy niks weet nie.
demoerin – Die kerk moes nooit opgehou het om die man se verantwoordelikheid uit te spel nie. Jy betaal met ‘n glimlag vir jou bier en so dra jy by tot die geldkoffers van SAB, dis okay, maar nou laat jy jou uit oor die inkomste van ‘n persoon wat sy inkomste uit harde werk verdien en ‘n positiewe bydrae maak tot ons gemeenskap. Verder is dit ook duidelik dat jy nie weet hoe sy inkomste aangewend word nie, ek ook nie maar dit is nie die punt nie. Hoekom bevraagteken jy nie die drankhandelaar se winsmotief nie en gaan kyk hoeveel hartseer word deur drank veroorsaak. Koop maar jou bier en so dra jy by tot die hartseer van baie families. Sit stil en dink oor wat ek hier geskryf het.
op April 19, 2010 at 1:55 nm Andrew
Whahaha … 😆
op April 19, 2010 at 4:58 nm demoerin
Maar bloedbek dit is presies wat ek sê… each to their own, ek het nie ‘n ou oom nodig om my te vertel hoe om ‘n moderne mens te wees nie, en ek het ook nie nodig om vertrap te word om dit te hoor nie. Soos jy tereg sê, ek weet presies wat die drankwinkel se motief is, daarom hoef ek dit nie te bevraagteken nie… Oom Angus – ek weet noggie so lekker nie.
En ek sien nie juis hoe een naweek se paar preke harde werk is nie…. en die oorgrootte daarvan in elk geval seker persoonlike opinie (tensy hy net daar staan en die Bybel opsê, wat nog minder werk is).
op April 19, 2010 at 7:30 nm ekisanna
Ek wil nie baklei nie, maar wat my opval is hoe almal op Oom Angus in-zoom. Hierdie pos was tog ‘n slim spel met verskillende dinge wat in die koerant (Rapport as ek dit nie mis het nie) was… of het ek nou die kat geheel-en-al aan die stert beet? Wonder maar net!
op April 19, 2010 at 8:30 nm Joh
Bloedbek, dinge veranner – of ons dit wil hê of nie. Die menslike samelewing is nie vrygestel daarvan nie. Die rolle wat vier duisend jaar gelde gegeld het was nooit bedoel om in klip gegriffel te wees nie. Sonner verannering is dit onmoontlik om te groei, en as daar nie groei is nie, is daar onnergang. Die heelal is skynbaar nie ‘n statiese toestand goedgesind nie.
Die man se rol het nie afgewater en vaag geword nie, sy verantwoordelikhede het eenvoudig veranner. So ook die vannie vrou. Ek dink nie jou “hedendaagse” man, of wat Louwie ‘n sissie-man noem 😆 is so gemaak deur die wêreldse mening nie. Nee, hy word eerder geskoei deur sy eie integriteit, en insig in wat uitnemendheid en deernis is. In teendeel, die magtige manne wat so vaskleef aan ‘n verre verlede, wat nie die veranneringe wil (of kan) verwerk nie, HULLE is diegene wat, as jy mooi na hulle gaan kyk, die wêreldse benadering tot ‘n uiterste voer.
In elk geval, bierdrink kom al van Noag se dae af. En selfsugtige winsbejag en magsbehebtheid het hooggety gevier innie dae van Izak, Rebekka, Esau en Jakob. Daardie rolmodelle geld ongelukkig vandag nog – sekere dinge veranner maar baie stadig. ekisanna, jy’s henemal reg! Maar ek dink dat ‘n man wat tussen R30 en R40 miljoen Rand oor ‘n naweek verdien wel die kollig ook verdien. Dit vra om gedoen te word. Ek stem nie saam met Louwie dat digkuns deel vannie sissie-man se mondering uitmaak nie. Dawid en Solomo was heel vernuftig daarmee, sowel as die swaard.
op April 19, 2010 at 10:32 nm bloedbek
demoerin – dan is hierdie pos nie op jou van toepassing nie en kan jy rustig voortgaan. Tog is daar buite baie manne wat dit moet en wil hoor en as dit op so ‘n manier plaasvind en dit werk dan is dit mos in orde. Ek geniet wel jou bydrae.
Ekisana – jy is reg hulle zoom in op Angus Buchan, maar vir die heel verkeerde redes. Ek wonder of die joernalis daar was. Weereens net ‘n bewys dat die koerante daarop uit is om negatiewe sensasie aan die lesers voor te hou, want hulle weet negatiewe sensasie verkoop koerante.
Joh – dis waar, dinge verander en dis reg so, net jammer daar is soveel wat skop teen verandering. Oor verandering kan ons ure gesels. As so ‘n byeenkoms manne tot nuwe denke inspireer is dit mos deel van die verandering, of nie? Ek wil egter met jou verskil oor die invloed wat die media, dis nou die gedrukte media sowel as tv en andere, oor die mensdom uitoefen. Vertel ‘n leuen lank genoeg en dit word waarheid, dit het ook in die kerk gebeur, meer nog met vandag se media. Met drank is daar niks verkeerd nie, maar dit is die oorsaak van baie hartseer, verbrokkelde families en armoede… Die voorbeeld wat ek voorgehou het is bloot die feit dat jy weet hulle maak ‘n wins uit jou, net so ook vir die manne wat die konferensie bygewoon het. Meeste van hulle sal beslis hul somme kan maak, maar dis nie waaroor dit behoort te gaan nie, wel of dit wat Angus Buchan doen ‘n positiewe invloed het al dan nie en ek is oortuig hy bereik dit met oortuiging. Daar word wel genoem dat daar nog niemand ”n vinger na Buchan kon wys dat hy homself verryk uit sy inkomste uit sy optredes nie. My afleiding van die groot optog na sy plaas is dat ons wel op soek is na antwoorde en oplossings. Daar is groot veranderinge wat gaan plaasvind gouer as wat ons dink, tussen 200,000 en 400,000 manne wat geinspireer is om postief te verander gaan beslis ons land skud.
op April 19, 2010 at 10:50 nm Louwie
Demoerin, ek dink om so `n groot saamtrek te organiseer is helse harde werk. En as al oom Angus se gepreek kan help dat net een man begeesterd sal raak sodat hy nie weer sy vrou sal slaan of sy dogter sal verkrag nie, dan kan die aartapper boer maar al daai geld vir hom vat en gaan aftree.
Anna, soos DM ook sê “to each his own.” As jou ma dood tevrede en gelukkig was om die gedienstige Marta te speel, dan was dit goed. Daar is egter baie ander vroue wat nie goedsmoeds die rol aanvaar nie en tereg aanspraak maak op medeseggenskap in die huwelik, en vryheid om eie belangstellings uit te leef. Soos Joh sê, dinge verander. In die verlede was kinders gesien en nie gehoor nie, en die vrou moes kaalvoet en pregnant voor die stoof staan. Daai dae is genadiglik vir altyd verby.
Maar jy is reg, die skrywery was eintlik heel lighartig bedoel oor die naweek se twak in die koerante. Net Andrew het dit so gesien en hopelik waardeer 😀
Bloedbek (vreemde naam is dit nie? Dalk tog nie, ek vermoed jy kry van tyd `n opstopper as ek so na jou skrywe kyk 😯 )
Ek dink Joh het die ding goed opgesom. Ons postmoderne samelewing lyk dramaties anders as 3000 jaar gelede. Dit vra ander strategië vir oorlewing as toe mans leeus se bekke met die kaal hand moes oop skeur. Ons moet dringend die grotman begin groet.
Ja Joh, dit is so. David was `n uitmuntende poeët en swaardman, en net so flink in die kooi ook, veral met sy buurman se vrou, as ek reg onthou 😉
Maar vandag se ware boerseuns noem jou `n moffie as jy digterlik raak daar langs die braaivleis vuur.
op April 20, 2010 at 7:59 vm demoerin
Die sad ding Louwie is dat die man as hoof van sy huis blah blah blah preke juis verkeerd opgeneem kan word, en dit juis kan veroorsaak dat mamma en kinders bietjie meer gereeld deur pappa getugtig word…. net ‘n persoonlike opinie though…
op April 20, 2010 at 6:34 nm Louwie
DM dit is presies die punt wat uitgewys word deur vroulike anti-angus kommentators. Die gevaar bestaan wel dat Angus se benadering ons kan terug boender na die 3000 jaar oue en uitgediende patriargale bestel. Die postmoderne mens (die sissie-mens) is lank by daardie soort bestaan verby.
Die probleem in ons droewige land is dat ons sit met miljoene mense wat nog `n redelik primitiewe uitkyk op die lewe het. (en ek bedoel nie net swart mense nie. Die rockspiders, hillbillies, boere (in die negatiewe sin van die woord) onder ons eie mense is deel van die probleem) Dit is rou, ongetemde energie wat, as dit nie beheer word nie, hulle self en alles om hulle kan vernietig. Dit is die soort energie waarmee die Europeërs hulleself aan hulle bootstraps opgelig het uit `n elendige bestaan, dwarsdeur die industriële rewolusie tot in die huidige tydvak, maar dit alles deur streng dissipline, en dit is dalk net moontlik onder `n streng patriargale bestel waar almal presies weet wat sy plek en rol in die samelewing is. (Vrou pregnant en kaalvoet voor die stoof, Pa buite op die landerye en die slaaf gedienstig agter die ploeg soos die Bybel dit wil.)
In die gemors moet die sissie-man en die sissie-sissie (dus potmoderne mens) maar laag lê en hom met tegnologie en sy eie geestelike ontwikkeling besig hou, dink ek, want daai 300,00 ding werk nie vir ons nie.
op April 20, 2010 at 8:02 nm bloedbek
Louwie miskien verstaan ons mekaar verkeerd, maar ek wil graag my perspektief oor jou relaas gee: Eerstens het die media die rolle van geslagte so verwring dat geen een meer weet wat reg verkeerd goed of kwaad is nie, dis byna soos modegiere gewysig, niks te doen met vooruitgang of ontwikkeling nie, maar alles om die mense te verwar met wat reg en waar is. Dit is baie makliker om mense te manupileer wat onseker is. In elke suksesvolle gemeenskap vervul elkeen ‘n bepaalde rol. In die diereryk is dit baie duidelik omdat dit instinktief gebeur en nie beinvloed word deur propaganda nie. Die mens wat veronderstel is om meer gesofistikeerd te wees, word weer beeinvloed deur die omgewing waarin hulle beweeg en ook die media. Dus is dissiplinne des te meer nodig, maar wanorde en onsekerheid speel in die hande van die manupuleerders. Binne ‘n gesin behoort daardie rolle ook gedefinieer te wees. Ek weet jou eerste reaksie sal wees soos jy tereg opgemerk het vrou voor die stoof ens. maar dit is argaiis, te danke aan vooruitgang en ontwikkeling word die rolle, nee, behoort die rolle nie meer genoemde gedefinieer te word nie, alles het verander in terme van eise van die tyd waarin ons leef. Bv. indien beide geslagte in ‘n verhouding moet werk, soos per hul behoeftes en verwagtinge moet die rolle aangepas word.
Die kernboodskap van Angus Buchan volgens my mening, die belangrikste beginsel: Respek, by die gebrek daaraan vind allerlei ongebalanseerde dinge plaas.
Sy boodskap met die laaste byeenkoms was, gaan terug huis toe en vra jou vrou omverskoning omdat jy haar nie soos ‘n prinses behandel het nie, doen weer die man ding, maak die deur vir haar oop, help haar, wees lief vir haar, gee meer en verwag minder, spandeer kwaliteit tyd met jou gesin. Stop en wees weer ‘n gebalanseerde mens. Wie kan daarteen stry, dis basiese beginsels. Hoekom dan so te kere gaan met iemand wat iets goeds wil doen en laat die manne wat na hom wil luister en bereid is om te betaal dit doen. Vergeet van sissieman/vrou wees ‘n mens met deernis, respek, geduld, empatie, wees meer positief oor goed wat die vermoe en bedoeling het om ‘n positiewe bydrae te maak. Stop om na die negatiewe te neig. Hel man dis mos min genoeg gevra. Hierdie debat bewys net weereens aan my dat dit die mens se geneigdheid is om negatief op te tree, bynna ‘n natuurlike reaksie. MAAR hoe meer mens fokus op die positiewe, sien die goeie raak en met tyd raak dit makliker om positief te wees en op te tree, maar dit my vriend kos werk.
Bloedbek seg oor en uit!
op April 22, 2010 at 8:39 vm Louwie
Bloedbek, ek sien jy het `n erge negatiewe fiksasie oor die pers. As Malema die dag aan bewind kom kan julle twee saam dan die pers vasvat en presies voorskryf wat hulle mag en nie mag skryf nie. Dit word `n totalitêre samelewing genoem, een waar mans regtig al die mag het.
As iemand nie met jou saamstem nie, is hy nie outomaties negatief nie, hy het net `n ander uitkyk op die lewe.
Die mens wat ek van praat is juis die moderne mens met deernis, respek, empatie en `n omvattende omgee vir alles in, op, om en bo die wêreld, gewoonlik betrokke by welsyn van mens, dier en omgewing. Hulle repekteer ander se reg tot lewe, opinies en vryheid van spraak, van denke, van geloof en van assosiasie. Bo alles glo hulle dat die mens die reg het om vir homself/haarself te dink.
Hel man, is dit nou so erg?
Mooi boodskap waarmee Angus julle huis toe getuur het. Maar het hy ook vir julle gesê gaan vra jou vrou wat sy wil?
op April 22, 2010 at 9:48 vm bloedbek
Louwie, my negatiwiteit jeens die pers, ‘n fiksasie? Moontlik ‘n gebrek aan objektiewe beriggewing aan die kant van die pers? Dalk ‘n debat opsigself. Ek het nuus vir jou, Malema sal nie die voorreg he om aan bewind te kom nie.
Jou idiologie oor die moderne mens, eintlik oer oue beginsels, is wonderlik en ek wil met jou saamstem, maar jy sal weet dat die mens waarvan jy praat is maar yl gesaai, kyk maar na ons land en dan kan jy vra, waar is die moderne mens waarvan jy praat. Dis nie erg nie dis hoe dit behoort te wees.
Was jy by die byeenkoms of is jou aannames gebaseer op hoorse of inligting deur die media(lol)? My antwoord is eenvoudig, in kort, kyk na jou omskrywing van die moderne mens vir die antwoord.
op April 22, 2010 at 10:52 vm Andrew
“…die mens waarvan jy praat is maar yl gesaai, kyk maar na ons land en dan kan jy vra, waar is die moderne mens waarvan jy praat.”
Ek kan nie meer met jou saamstem nie. Kyk spesefiek na die Afrikaaner en vra jouself daai vraag. Die Afrikaaner moet behave or else you jump. 😆
op April 22, 2010 at 8:55 nm Louwie
Dit is die tragedie, maar nie net onder die Afrikaner nie. Oor die hele wêreld heen (behalwe miskien die Skandinawiese lande) is die soort mens maar dun gesaai. Slim ouens reken slegs sowat .7% of miskien 5% van enige bevolking kom by daardie punt uit.
Maar dit wil nie sê ons mag nie aanhou om vir die mense, en veral die kinders te sê dat ons moet aspireer om ook daar te kom nie. Ons moet die gety van materialisme keer en kinders leer dat menswees meer behels as `n BMW, `n huis in Waterkloof, `n vakansiehuis by die see en wilde parties. Ons moet hulle leer dat geweld nie die wêreld `n beter plek maak nie.
Om om te gee is al `n begin, selfs al is dit net vir `n hond.
op April 22, 2010 at 10:26 nm Andrew
Louwie jy is soos ek, jy sien fout met wilde parties omdat jy nie genooi word nie. 🙂
Na die poging om in te breek in my huis gister het ek besluit ek gaan my minimalism ‘n stap verder neem. As die bliksems weer ‘n draai maak, en hulle sal, moet my huis binne weergalm van leegheid. If you can’t beat them, join them. Ek gaan my besittings Cash Crusaders toe dra en verkoop voor hulle dit kan doen. Fokkers.
op April 23, 2010 at 9:16 vm bloedbek
Louwie ons het miskien meer in gemeen as wat ons besef.
Andrew, waar gaan dit eindig, moet ons dan niks bates besit nie, ek dink jy moet ”n moerse groot hond aanskaf
op April 23, 2010 at 9:32 vm demoerin
Slim plan Andrew. If you cannot beat them, join them.
op April 23, 2010 at 8:19 nm Louwie
Andrew, ek het nog altyd gedink jy sal `n goeie Buddhis uitmaak. Dis `n lewensfilosofie waar jy met jou intellektuele banadering tuis sal voel. Daar word geen beroep gedoen op jou emosies oor `n baba in `n krip, `n man gespyker aan `n kruis en die soort van goed nie.
Al wat jy dan regtig in jou huis nodig het is `n meditasie kussing, `n paar wierook stokkies as jy wil en `n futon om op te slaap.
Dan is daar regtig niks om te steel nie 😀
Waar was jy toe hulle ingebreek het? Hopelik by `n wilde party!
Jy is nie aangerand nie?
Shit, dit gaan woes en ons kan nie eers vir jou bid nie 😀
Maar sterkte. Mag dit die laaste keer wees wat dit met jou gebeur.
op April 25, 2010 at 11:51 vm Andrew
Louwie ek is okay dankie danksy my getroue wagter, een van my katte, wat my gewaarsku het dat iemand buite in die tuin was. Die boef het wegehardloop en al wat oorgebly het was twee lang stront strepe, een myne en een syne, soos ons gehol het. Hy was baie ampertjies raakgery toe hy sonder om te kyk oor ‘n besige straat genaal het. ‘n Vrou moes remme aanslaan om hom te mis. Dit was close.
Die futon idee klink na ‘n wenner, ek slaap in elke geval so nou en dan op my 2 cm matrassie in my sitkamer op die harde teels net vir die lekkerte daarvan. Miskien het ek ‘n onbewustelike behoefte om te ly soos christus.
So daarvan gepraat … ek weet jou woorde `n man gespyker aan `n kuris was nie dubbelsinnig bedoel nie maar dit laat my dink aan die cover van ’n tydskrif waar ’n Rooms Katolieke priester vir jesus ’n blowjob gee terwyl hy vasgepen lê aan die kruis. Dis ‘n reaksie op die onlangse aanklagte van verkragting teen die kerk. Ek sal nie ‘n skakel los nie maar wil darem opmerk dat die prentjie ’n groot deel van die bybel se inhoud baie mooi opsom nl. ‘n skuld gevoel, seks en geweld. G’n wonder mense glo dit nie.
op April 26, 2010 at 8:39 vm Louwie
Ai tog ja, die prentjie sal sekerlik `n storm veroorsaak. Wat die mense nie sal sien nie as dat dit `n refleksie is op die Katolieke kerk en sy ampsdraers en nie op die Christus nie.
Ek dink nie iemand loop gevaar om sy lewe te verloor soos daai anti-Islam Hollander nie. Snaaks genoeg vind Christenne dit vreeslik snaaks as ou Mohammed `n gat van gemaak word, nou is die skoen aan die ander voet en dis nie snaaks nie?